CELEX: 32004R2172
Language: sk
Date: 2004-12-17 00:00:00
Title: Nariadenie Komisie (ES) č. 2172/2004 zo 17. decembra 2004, ktorým sa mení a dopĺňa nariadenie Európskeho parlamentu a Rady (ES) č. 417/2002 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupomText s významom pre EHP

18.12.2004   
            
            
               SK
            
            
               Úradný vestník Európskej únie
            
            
               L 371/26
            
         
      NARIADENIE KOMISIE (ES) č. 2172/2004
   zo 17. decembra 2004,
   ktorým sa mení a dopĺňa nariadenie Európskeho parlamentu a Rady (ES) č. 417/2002 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 417/2002 z 18. februára 2002 o urýchlenom zavedení konštrukčných požiadaviek na dvojitý alebo ekvivalentný trup pre ropné tankery s jednoduchým trupom (1), najmä na jeho článok 11,
   keďže:
   
               (1)
            
            
               Nariadenie (ES) č. 417/2002 je založené na definíciách a normách stanovených v prílohe I k Medzinárodnému dohovoru o zabránení znečisťovaniu z lodí (ďalej len „dohovor MARPOL“).
            
         
               (2)
            
            
               Výbor pre ochranu morského prostredia (MEPC) Medzinárodnej námornej organizácie prijal 4. decembra 2003 niekoľko zmien a doplnení prílohy I k dohovoru MARPOL. Tieto zmeny a doplnenia nadobudnú účinnosť 5. apríla 2005.
            
         
               (3)
            
            
               Vzhľadom na tieto zmeny a doplnenia sa musia odkazy na prílohu I k dohovoru MARPOL v nariadení (ES) č. 417/2002 aktualizovať.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre bezpečnosť na mori a pre zabránenie znečisťovania z lodí,
            
         PRIJALA TOTO NARIADENIE:
   Článok 1
   Nariadenie (ES) č. 417/2002 sa mení a dopĺňa takto:
   
               1.
            
            
               Článok 3 sa mení a dopĺňa takto:
               
                           a)
                        
                        
                           V bode 2 sa odkaz na „rezolúciu MEPC 94(46) z 27. apríla 2001, ktorá nadobúda platnosť 1. septembra 2002“ nahrádza odkazom na „rezolúciu MEPC 111(50) zo 4. decembra 2003, ktorá nadobúda platnosť 4. apríla 2005“.
                        
                     
                           b)
                        
                        
                           Do bodu 7 sa pridáva nasledujúca veta:
                           „Akýkoľvek ropný tanker kategórie 2 bude vybavený bezpečne umiestenými nádržami s oddelenou záťažou (SBT/PL).“
                        
                     
                           c)
                        
                        
                           Bod 10 sa nahrádza takto:
                           
                                       „10.
                                    
                                    
                                       ropný tanker s dvojitým trupom znamená:
                                       
                                                   a)
                                                
                                                
                                                   ropný tanker s nosnosťou minimálne 5 000 ton, ktorý spĺňa konštrukčné požiadavky na dvojitý alebo ekvivalentný trup stanovené v nariadení 13F prílohy I k dohovoru MARPOL 73/78 alebo požiadavky stanovené v ods. 1 písm. c) revidovaného nariadenia 13G prílohy I k dohovoru MARPOL 73/78; alebo
                                                
                                             
                                                   b)
                                                
                                                
                                                   ropný tanker s nosnosťou minimálne 600 ton, ale maximálne 5 000 ton, vybavený dvojitým lodným dnom alebo nádržami v súlade s ustanoveniami nariadenia 13F ods. 7 písm. a) prílohy I k dohovoru MARPOL 73/78 a bočnými nádržami alebo priestormi umiestnenými v súlade s nariadením 13F ods. 3 písm. a) a s požiadavkou na vzdialenosť w uvedenou v nariadení 13F ods. 7 písm. b) prílohy I k dohovoru MARPOL 73/78“
                                                
                                             
                                 
                     
         
               2.
            
            
               V článku 6 sa odkaz na „rezolúciu MEPC 94(46) z 27. apríla 2001“ nahrádza odkazom na „rezolúciu MEPC 94(46) z 27. apríla 2001, zmenenú a doplnenú rezolúciou MEPC 99(48) z 11. októbra 2002 a rezolúciou MEPC 112(50) zo 4. decembra 2003“.
            
         
               3.
            
            
               V článku 11 sa odkaz na „rezolúcie MEPC 94(46) a 95(46)“ nahrádza odkazom na „rezolúciu MEPC 111(50) a rezolúciu MEPC 94(46), zmenenú a doplnenú rezolúciou MEPC 99(48) a rezolúciou MEPC 112(50)“.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné vo svojej celistvosti a priamo uplatniteľné vo všetkých členských štátoch.
      V Bruseli 17. decembra 2004
      
         
            Za Komisiu
         
         Jacques BARROT
         
         
            člen Komisie
         
      
   
   
      (1)  Ú. v. ES L 64, 7.3.2002, s. 1. Nariadenie naposledy zmenené a doplnené nariadením (ES) č. 1726/2003 (Ú. v. EÚ L 249, 1.10.2003, s. 1).